钦定古今图书集成/明伦汇编/氏族典/第150卷 > 孙旬
## 钦定古今图书集成/明伦汇编/氏族典/第150卷 > 孙旬

按《莱阳县志》：“旬字若穆，号浒西。父绍先，陵川知县。旬
少负儁才，登万历甲戌进士，初授行人，擢陕西道御
史。时江陵为相，权倾中外，旬独亢直不附，奉命巡盐
浙江。值兵变，劫抚军，旬单身诣垒，谕以顺逆，呼吸定。
复遇民变，条上善后十策，全省士民赖以宁谧。再按
江西，裁抑强宗，奏减磁硎。巡历顺天，贵戚敛手，宦寺
屏息无敢肆。”擢顺天府丞，迁大理寺左、右少卿，侍经
筵。升巡抚操江佥都御史。未到官，丁内艰，卒。